cyanic-selkie/wikianc huggingface dataset:
Զանգվածային սպանություն
Զինված ուժերում
Քանի որ զենքերը մատչելի են զինծառայողների համար, փակ բանակային կոլեկտիվում վատ հարաբերությունների պատճառով ժամանակ առ ժամանակ զանգվածային սպանություններ են լինում։ Այդպիսի դեպքերի պատճառներ կարող են հանդիսանալ ծաղրանքները և նվաստացումները ուրիշ զինվորների կողմից։
Զանգվածային սպանություններ ԱՄՆ-ում
ԱՄՆ-ում զանգվածային սպանությունները կարող են յուրահատուկ «killing spree» ձև ընդունել, երբ կարճ ժամանակահատվածում մի մարդ տարբեր տեղերում մի քանի սպանություններ է գործում։ Հաճախ հաղորդվում է զենքերի օգտագործմամբ զանգվածային սպանությունների մասին։
2014 թվականի հոկտեմբերին Հարվարդի համալսարանի հետազոտողները հայտնել են, որ վերջին երեք տարիների ընթացքում ԱՄՆ-ում զանգվածային սպանությունների քանակը ավելացել է, և 2011 թվականից զանգվածային սպանությունների քանակը երեք անգամ ավելացել է, և տեղի է ունենում ամեն 64 օր։
Ամենախոշոր զանգվածային սպանությունները ԱՄՆ-ի պատմության մեջ ․ Լաս Վեգասում (2017, 58 սպանված, մոտ 500 վիրավորներ), Օռլանդոյում (2016, 49 սպանված, մոտ 50 վիրավորներ), «Սենդի Հուք» դպրոցում (2012, 27 սպանված) և այլն։
Արտաքին հղումներ
Կատեգորիա:Հանցագործություններ Կատեգորիա:Զանգվածային սպանություն Կատեգորիա:Սպանություններ ըստ ձևի Կատեգորիա:Սպանություն
Չաչանակը (պատմվածք)
«Չաչանակը» («Длинный язык», բառացի՝ «Երկար լեզու»), ռուս գրող Անտոն Չեխովի պատմվածքը, որը գրվել և հրատարկվել է 1886 թվականին, սեպտեմբերի 25-ի «Օսկոլկի» ամսագրի («Осколки») № 39-ում ''Ա. Չեխոնտե'' ստորագրությամբ։
Հրատարակություններ
Ա. Չեխովը մինչև 1888 թվականը չի եղել Ղրիմում, իսկ ծանոթությունը հանգստյան միջավայրի հետ եղել է Ի. Լևիտանի հետ զրույցներից, որը 1886 թվականին՝ Ղրիմում հանգստանալուց հետո, եղել է Չեխովների մոտ Բաբկինում։
Չեխովի կենդանության օրոք պատմվածքը թարգմանվել է բուլղարերեն, գերմաներեն, նորվեգերեն, ֆիններեն և սերբախորվաթերեն։
Հայերեն թարգմանության հեղինակը Լևոն Հախվերդյանն է ։
Քննադատություն
Քննադատ Վ. Բիլիբինը 1886 թվականին Չեխովին ուղղված նամակում գրել է. «Չաչանակի» համար հավանություն եմ տալիս։ Լավն է»։
Ն. Միխայլովսկին պատմվածքը համարել է Չեխովի վերաբերմունքի օրինակ այն իրավիճակներին, որոնց մեջ առանձնապես զվարճալի ոչինչ չկա։ Պատմվածքում, ինչպես գրել է քննադատը, ցուցադրված է «Անհոգաբար ուրախ, բարեսիրտ, մակերեսային և, կարելի է ասել, հաշտարար ծիծաղը» և «ոչինչ ծիծաղից բացի» նկատի առնված չէ՝ «միայն թե լինի ծիծաղելի» ։
Դիպաշար
Պատմվածքի իրադարձությունները տեղի են ունենում Նատալյա Միխայլովնայի տանը։ Նա նոր է վերադարձել Յալթայում հանգստից և պատմում է ամուսնուն՝ Վասյային, Ղրիմի հրաշալիքների մասին։ Ամուսինն ուշադիր լսում է նրան և երբեմն հարցեր տալիս։ Նա հետաքրքրվում է Յալթայի գներով, սակայն կինն ասում է, որ իրեն հաջողվել է Յուլյա Պետրովնայի հետ համար վարձել՝ օրական քսան ռուբլով։ Յուլյա Պետրովնայի հետ էլ դիտել էին Ղրիմի բնությունը։ Այ-Պետրի լեռ բարձրանալիս նրանք ձիեր ու ուղեկցողներ էին վարձել՝ թաթարներ Մամեդկուլին և Սուլեյմանին։ Ոչ ռուսների հանդեպ Նատալյա Միխայլովնան նախատրամադրվածություն ունի, իսկ ընկերուհին, որը սուրբ էր ձևանում, իրեն այլ անսպասելի կերպով է դրսևորել։ Յուլյա Պետրովնան թաթար ուղեկցողի հետ լեռները բարձրանալիս հիվանդ է ձևացել և ճչացել. «օ՜խ, մեռնում եմ։ Վատ եղա։ Այլևս գալ չեմ կարող»։ Ապա խնդրել է Նատալյա Միխայլովնային Սուլեյմանի հետ վերադառնալ քաղաք և բերել իր բեստուժևյան կաթիլները։ Երբ Վասյան փորձում է պարզաբանել, թե ով է այդ Սուլեյմանը, կինը ծամածռվում է՝ ասելով, որ տանել չի կարողանում կասկածամտությունը։ Նրա Սուլեյմանը ենթարկվող ուղեկցող էր, Նատալյան նրան «ամենավեհաշունչ պահերին ասում էր. «Եվ էլի դու չպետք է մոռանաս, որ դու թաթա՛ր ես միայն, իսկ ես պետական խորհրդականի կի՛ն եմ»։
Նատալյա Միխայլովնային Յուլյան վրդովեցրել էր հատկապես այն ժամանակ, երբ ինքը երեկոյան կանչել էր Մամեդկուլին՝ Յուլիայի սիրեցյալին, նրա հետ անցկացրել ողջ երեկոն, հանկարծ սենյակ է նետվել Յուլյան և «խանդի տեսարան է սարքում»։ Վասյան կռնչում է, հոնքերը կիտում, ասում, որ տիկնայք ուրախ կյանք են վարել։ Նատալյան դրանից նեղանում է. «Ես գիտեմ՝ ինչ ես մտածում։ Քո գլխով միշտ այդպիսի զզվելի մտքեր են անցնում»։ Դրանից հետու ուռեցնում է շրթունքներն ու լռում։
Արտաքին հղումներ
Կատեգորիա:1886 պատմվածքներ Կատեգորիա:Անտոն Չեխովի ստեղծագործություններ Կատեգորիա:19-րդ դարի գրականություն Կատեգորիա:Անտոն Չեխով
Փարիզի 8-րդ շրջան
Փարիզի 8-րդ շրջան (Arrondissement de l'Élysée), Փարիզի շրջան, որ առաջացել է Ֆրանսիայի մայրաքաղաքի՝ 19-րդ դարի կեսերին արևմտյան ուղղությամբ սահմաններն ընդարձակելու արդյունքում։ Այս շրջանում ապրում են գերազանցապես հարուստ քաղաքացիները։
Աշխարհագրական դիրք
8-րդ շրջանը գտնվում է Սենայի աջ ափին։ Արևելքում այն սահմանակից է 1-ին, 2-րդ և 9-րդ շրջաններին, արևմուտքում՝ 16-րդ շրջանին, հյուսիսային և հյուսիսարևմտյան հատվածներում՝ 17-րդ շրջանին։ Գետի հակառակ ափին Փարիզի 7-րդ շրջանն է։
Բնակչություն
Շրջանի մակերեսը 388 հա է։ 2005 թվականին 8-րդ շրջանում ապրում էր 39,200 մարդ, երբ բնակչության խտությունը կազմում էր 10,103 մարդ/կմ²։
Կառավարման մարմիններ
Ինչպես 7-րդ, այնպես էլ 8-րդ շրջանը համարվում է քաղաքի կենտրոնը։ Այստեղ են գտնվում Ելիսեյան պալատը՝ Ֆրանսիայի նախագահի նստավայրը, ներքին գործերի նախարարությունը։ 2002 թվականից այստեղ է տեղակայվել Ժողովրդական շարժման միությունը։ Շրջանի ղեկավարը 1977-2014 թվականներին եղել է այս կուսակցության անդամ Ֆրանսուա Լյոբելը (François Lebel)։ 2014 թվականի ապրիլին նրան փոխարինել է Հանրապետական կուսակցության անդամ Ժաննա դ'Օստերը (Jeanne d'Hauteserre)։
Տրանսպորտ
Փարիզի 8-րդ շրջանում է գտնվում Սեն Լազար երկաթուղային կայարանը, որտեղից ուղևերվում են հիմնականում մոտակա վայրերի գնացքները։
Արտաքին հղումներ
Կատեգորիա:Փարիզի աշխարհագրություն
MTV եվրոպական երաժշտական մրցանակաբաշխություն 2011
MTV Europe Music Awards մրցանակաբաշխության 18-րդ արարողությունը կայացել է 2011 թ. նոյեմբերի 6-ին Բելֆասթի «Odyssey Arena» սրահում։ Արարողությունը վարել է երգչուհի Սելենա Գոմես։
Ծանոթագրություններ
Կատեգորիա:MTV եվրոպական երաժշտական մրցանակաբաշխություն Կատեգորիա:2011
Միրյունիկ
Միրյունիկ  (Мирюнник), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վիչեգդա գետի աջ ափին՝ 123 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Մոյրաներ
Մոյրաներ, մարդկանց ճակատագրի աստվածուհիներ. Զևսի և Թեմիսի (տարբերակ՝ Գիշերվա կամ Անանկեի) դուստրերը։ Մարդու ողջ կյանքը կախված է մոյրաներից։ Մոյրաները երեքն են՝ Կլոթո, Լաքեսիս, Ատրոպե։ Ըստ ավանդության՝ Կլոթոն մանում է կյանքի թելը, Լաքեսիսը այն տանում է կյանքի բոլոր ձախորդությունների միջով, իսկ Ատրոպեն, կտրելով թելը, ընդհատում է մարդու կյանքը։ Հռոմում մոյրաները կոչվում էին Պարկեներ։
Կատեգորիա:Հին հունական դիցաբանություն
Լոսինովկա
Արտաքին հղումներ
Կատեգորիա:Ուկրաինայի քաղաքատիպ ավաններ
Արագուաինա
Արագուաինա  (Araguaína), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Արագուաինայի գավառի կազմի մեջ։ Բնակչությունը կազմում է 130 105 մարդ՝ 2005 թվականի տվյալներով։ Գրավում է 4000 կմ2 տարածք։ Բնակչության խտությունը՝ 33,19 մարդ/կմ²։
Պատմություն
Քաղաքը հիմնադրվել է 1958 թվականի նոյեմբերի 14-ին։
Աշխարհագրություն
Տեղանքի կլիման արևադարձային է։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Տոկանտինս նահանգի բնակավայրեր
Goo Goo Dolls
Goo Goo Dolls, ռոք խումբ Բուֆֆալոյից։ Խումբը բաղկացած է Ջոն Ռեզնիկից (վոկալ, կիթառ) և Ռոբի Տակացից (բեք վոկալ, բաս կիթառ)։
Ենթադրվում է, որ խմբի սկզբնական անունը եղել է The Sex Maggots: Goo Goo Dolls անվանումը վերցվել է True Detective ամսագրում, Goo Goo Dolls խաղալիքների մասին գովազդային հայտարարությունից ։
2016 թվականին խումբը թողարկեց իր տասնմեկերորդ ստուդիական ալբոմը, որը ստացավ Boxes անվանումը ։
Արտաքին հղումներ
Կատեգորիա:Ամերիկյան ալտերնատիվ ռոք երաժշտական խմբեր Կատեգորիա:1986 հիմնադրված երաժշտական խմբեր Կատեգորիա:Ամերիկյան փոփ ռոք խմբեր Կատեգորիա:Ամերիկյան երաժշտական խմբեր
Դոնի Վակուֆ (համայնք)
Դոնի Վակուֆ համայնք (, Општина Доњи Вакуф), համայնք Բոսնիա և Հերցեգովինայում։ Վարչականերոն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Դոնի Վակուֆ քաղաքը ։
Բնակչություն
1991 թվականի մարդահամարի տվյալների համաձայն՝ համայնքում բնակվել են 24 544 մարդ։
Արտաքին հղումներ
Կատեգորիա:Բոսնիա և Հերցեգովինայի վարչական բաժանում Կատեգորիա:Բոսնիա և Հերցեգովինայի Դաշնության համայնքներ
Տհուկպա
Տհուկպա (ཐུག་པ་) տիբեթական ապուր արշտայով ։ Հայտնի է նաև Հնդկաստանում, հատկապես այն նահանգներում, որտեղ ապրում են տիբեթաբնիկները։ Դրանք ենˋ Լադակխ, Սիկկիմ, Ջամմու, Կաշմիր և Արևմտյան Բենգալյա։
Գոյություն ունի տհուկպաի տարբեր տեսակներ, որոնցից են տենտուկ (འཐེན་ཐུག་) և գյանտուկ (རྒྱ་ཐུག་)։
Բաղադրությոն
Ապուրը պատրաստելու համար անհրաժեշտ էˋ արշտա (ցանկալի է ձվի), սոխ, լոլիկներ, կաղամբ, կանաչ ոլոռ, սխտոր, աղ, սև պղպեղ. ։ Ըստ ցանկության ավելացնում են աղացած միս։
Հետաքրքիր փաստեր
Տեբեթաբնիկները շատ ուտում են մոմո և տհուկպա ։ Էնդրու Հարվիի (Andrew Harvey) «Ճամփորդության դեպի Լադակխ» գրքում ներկայացված է մի խոսակցություն, որը նա գրել է Լադակխեում։
Ծանոթագրություններ
Կատեգորիա:Տիբեթյան խոհանոց Կատեգորիա:Ապուրներ
Ավերկտալեռ
Ավերկտալեռ, լեռ Թուրքիայում, Վանա լճի հարավային կողմում, Մոկսի շրջանում, Մոկս գյուղաքաղաքից հյուսիս, Լճան գյուղի մոտ ։
Ծանոթագրություններ
Կատեգորիա:Վանի մարզի լեռներ
Բիլեջիքի մարզ
Բիլեջիքի մարզ (Bilecik ili), նահանգ Թուրքիայի Հանրապետության Մարմարածովյան տարածաշրջանում։
Ծանոթագրություններ
Կատեգորիա:Բիլեջիքի մարզ
Մբուրուվիչա Ռոգա
Մբուրուվիչա Ռոգա նախագահական նստավայր (գուարանի լեզվով Առաջնորդի տուն), Պարագվայի նախագահի և Պարագվայի առաջին տիկնոջ նստավայրը Ասունսյոնում։ Համալիրը կառուցվել է 1930 թվականին։ Այն շրջապատված է 20 հեկտար այգիներով։
Արտաքին հղումներ
Կատեգորիա:Ասունսյոն
Վերխնեալկաշևո
Վերխնեալկաշևո (Верхнеалькашево, Үргеәлкәш), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 105 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Դյուտյուլինսկի շրջանի բնակավայրեր
Թել-Մահալ
Թել-Մահալ, գյուղ Արևմտյան Հայաստանում, Կիլիկիայի Ուրֆայի նահանգում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
(7179) Գասենդի
(7179) Գասենդի (Gassendi), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 8-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,937186 ա. մ., առավելագույնը մոտենում է 2,5673 ա. մ. հեռավորության վրա և հեռանում 3,3071 ա. մ. ։ Արեգակի շուրջ մեկ ամբողջական պտույտ է կատարում 1838,64 երկրային օրվա ընթացքում, իր ուղեծրով շարժվելով միջինում 0,195797 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,12° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ագրակ (Քղիի գավառ)
Ագրակ, գյուղ Արևմտյան Հայաստանում, Էրզրումի վիլայեթի Քղիի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Օրջոնիկիձևսկի
Օրջոնիկիձևսկի (Орджоникидзевский), քաղաքատիպ ավան Ռուսաստանի Դաշնության Կարաչայ-Չերքեզական Հանրապետության Կարաչաևսկի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 1912 մարդ։
Արտաքին հղումներ
Կատեգորիա:Կարաչայ-Չերքեզիայի քաղաքային բնակավայրեր Կատեգորիա:Կարաչայ-Չերքեզիայի Կարաչաևսկի քաղաքային օկրուգի բնակավայրեր Կատեգորիա:Ռուսաստանի քաղաքատիպ ավաններ
Հարեր
Հարեր, հնց․ Հարար (ሐረር), քաղաք Եթովպիայի արևելքում, Հարարի շրջանի վարչական կենտրոնը։ Եթովպիայի կարևոր առևտրային կենտրոնն է, երկրի գլխավոր իսլամական քաղաքը։
Աշխարհագրություն
Գտնվում է բլրի գագաթին՝ Եթովպական բարձրավանդակի արևելյան ծայրամասում՝ Ադիս Աբեբայից մոտ 500 կմ արևելք։ Քաղաքի բարձրությունը ծովի մակարդակից 1847 մ է ։
Կլիման չոր, տաք, սակայն հարաբերաբար մեղմ է ։
Պատմություն
Հարերի կենտրոնի Էմիրությունը Իֆաթ Ադալի հնագույն սուլթանատի ավերակների վրա առաջացել է 16-րդ դարի սկզբին, երբ Վալասմա դինաստիայի Իֆաթ Ադալի իշխած սուլթանների հեղինակությունն այնքան էր ընկել, որ նրանց հետ դադարել էին հաշվի նստել։ Իրական իշխանությունը հայտնվել է կրոնական առաջնորդների՝ իմամների ձեռքում։ Նրանց մեջ առանձնահատուկ համբավ էր վայելում Ահմեդ իբն Իբրահիմ ալ Գազին։ 1527 թվականին նա պատերազմ սկսեց քրիստոնեական Եթովպիայի դեմ։ Համառ մարտերից հետո Ահմադին հաջողվեց գրավել Եթովպիայի մեծ մասը, սակայն 1543 թվականի փետրվարին նա զոհվեց ճակատամարտում, և քրիստոնյաները վերականգնեցին հսկողությունը կորցրած նահանգների մեծ մասի նկատմամբ։
1552 թվականին Հարերի մուսուլմաններն իրենց իմամ և էմիր ընտրեցին ալ-Գազիի եղբորորդուն՝ Նուր իբն Մուջահիդին։ 1567 թվականին՝ նրա մահից հետո, Ադալը հայտնվեց քաոսային իրավիճակում։ Մի քանի զորահրամանատարներ իրենց էմիրներ հռչակեցին և սկսեցին պայքարել իշխանության համար։ 8 տարի անց քրիստոնյաների դեմ պատերազմը փորձեց վերսկսել Էմիր Մուհամմեդ իբն Նասիրը, սակայն 1576 թվականին քրիստոնյաները առաջնահարված հասցրին, Էմիր Մուհամմեդը և մուսուլմանների շատ այլ առաջնորդներ հայտնվեցին գերության մեջ և հետագայում մահապատժի ենթարկվեցին։ Դա քրիստոնեական Եթովպիան նվաճելու Հարերի և ափամերձ մահմեդականների վերջին փորձն էր։ Դրանից կարճ ժամանակ անց Մուհամմեդ իբն Իբրահիմը հռչակվեց Ադալի նոր տիրակալ և ընդունեց իմամի տիտղոսը։ Այն բանից հետո, երբ Հարերի բնակիչները հրաժարվեցին ճանաչել նրան, Մուհամեդն իր մայրաքաղաքը տեղափոխեց Աուսսա օազիս։ Այստեղից իմամը դժվարանում էր վերահսկել երկրի հեռավոր շրջանները, նրա հեղինակությունը ընկավ, և իրական իշխանությունը հայտնվեց տեղի էմիրների ձեռքում։
Հարերի նոր զարգացումը տեղի է ունեցել միայն կես դար անց, երբ Էմիր Ալի իբն Դաուդը այդ քաղաքը կրկին դարձրեց իմամի նստավայրը։ 1662 թվականին՝ նրա մահից հետո, Ադալը վերջնականապես բաժանվեց մի քանի ինքնուրույն էմիրությունների։
18-րդ դարի վերջից Հարեր էմիրության տարածքը կրճատվել է, այնպես որ 19-րդ դարում էմիրների իշխանությունը չէր տարածվում քաղաքի սահմաններից դուրս։
20-րդ դարի սկզբին միջնադարյան ամուր պարսպով շրջապատված բերդ-քաղաքի շուրջ առաջացել են նոր բնակելի շրջաններ, և Հարարի տարածքն ընդլայնվել է ։
1936 թվականի մայիսի 8-ին իտալացիների՝ Եթովպիա ներխուժման ժամանակ քաղաքը գրավվեց իտալական զորքերի կողմից և ընդգրկվեց իտալական Արևելյան Աֆրիկայի գաղութի կազմում։
1941 թվականի հունվարին անգլիական զորքերը հարձակում սկսեցին Աբիսինիայում իտալական զորքերի խմբավորման դեմ։ Հարձակման ուղղություններից մեկն այն ժամանակ երկրի մեծությամբ երկրորդ քաղաքի՝ Հարարի դեմ էր։ Այդ հարձակման ընթացքում բրիտանական զորքերն առանց մարտի անցան Մարդի անցումի վրայով և 1941 թվականի մարտի 25-ին գրավեցին Հարերը ։
Բնակչություն
1957 թվականի սկզբին Հարերի բնակչությունը կազմում էր 40000 մարդ։ Քաղաքը հայտնի էր որպես առևտրի կենտրոն (հիմնականում՝ սուրճ, հացահատիկ, բամբակ, ծխախոտ և այլ գյուղատնտեսական արտադրանքներ), զարգացած էին շինարարական նյութերի արհեստագործական արտադրությունը (աղյուսներ, կղմինդրներ և ցեմենտ), մանածագործական իրերի արհեստագործական արտադրությունը, փայտից պատրաստված իրերի (կահույք, զամբյուղներ և այլն) և կաշվի արտադրությունը։ Կային նաև բուսական յուղի և սուրճի առաջնային մշակման ձեռնարկություններ։ Քաղաքի միջով անցնում էր Դիրեդաուա-Հարգեյսա ավտոմոբիլային ճանապարհը ։
1975 թվականին բնակչության թիվը եղել է 51000 մարդ, քաղաքը հայտնի էր որպես առևտրի կենտրոն (հիմնականում խոշոր եղջերավոր անասուններ և գյուղատնտեսական արտադրանքներ՝ սուրճ, հացահատիկ, միրգ), ինչպես նաև որպես խեցեղենի, կաշվի և մետաղագործական արտադրությունների կենտրոն։ Քաղաքի միջով անցնում էին Դիրեդավա և Ադիս Աբեբա մայրուղիները ։ Բացի այդ, քաղաքը հանդիսանում էր ծղոտից պատրաստված իրերի արտադրության կենտրոններից մեկը ։
1978 թվականին քաղաքում ապրում էր տարբեր ազգությունների 60000 մարդ (հարարի, գալլա, ամհարա և սոմալի) ։
1982 թվականին բնակչությունը կազմում էր 62000 մարդ, քաղաքը հայտնի էր որպես մետաղագործական և կաշվի արտադրության կենտրոն, ինչպես նաև այստեղ գործում էին բուսական յուղի մի քանի գործարաններ ։
1994 թվականի մարդահամարի տվյալներով քաղաքի բնակչությունը կազմում էր 76378 մարդ։
Արտաքին հղումներ
Կատեգորիա:Եթովպիայի քաղաքներ
Տայաբ Մեհտա
Տայաբ Մեհտա (Tyeb Mehta, ), hնդիկ նկարիչ, մոդեռնիստ, քանդակագործ և կինոռեժիսոր։ Ժամանակակից հնդկական գեղանկարչության հիմնադիրներից և երկրի փայլուն նկարիչներից մեկն է։ Համարվել է ժամանակակից հնդկական դասական նկարիչ։
Կենսագրություն
Նախնական կրթությունը ստացել է հայրենի Կապադվանջ քաղաքում (այժմ գտնվում է Գուջարաթ նահանգի տարածքում)։ Ավելի ուշ տեղափոխվել է Բոմբեյ (ներկայիս Մումբայ), որտեղ ստացել է միջնակարգ կրթություն։ 1947 թվականին Բոմբեյի առաջադեմ նկարիչների խմբի անդամ (Bombay Progressive Artists' Group)՝ հանդիսանում էր դրա հիմնադիրներից մեկը, խմբի կազմում ընդգրկված էին՝ Ֆ. Ն. Սաուզը, Սայեդ Հայդեր Ռազը և Մ. Ֆ. Հուսեյնը։ Խումբը ոգեշնչված էր արևմտյան մոդեռնիստների աշխատաներով։
1952 թվականին ավարտել է Ջեյ-Ջեյ գեղարվեստի դպրոցը։ Որոշ ժամանակ աշխատել է որպես Բոլիվուդի կինոլաբորատորիայի խմբագիր։ 1959 թվականին տեղափոխվել է Լոնդոն,որտեղ, էքսպրեսիոնիզմի ազդեցության ներքո, Տ. Մեհտան սկսել է ստեղծագործության նոր փուլ։ 1964 թվականին տեղափոխվել է Նյու Յորք, որտեղ 1968 թվականին ստացել է Ռոքֆելերի անվան կրթաթոշակ։ Աշխատելով ԱՄՆ-ում ՝ Տ. Մեհտան հետաքրքրվել է մինիմալ-արտով։
Ստեղծագործություններ
Տ. Մեհտայի ակտիվ գործունեությունը սկսվել է 1940 թվականների կեսերից և շարունակվել Մեծ Բրիտանիայում և ԱՄՆ-ում (1950-1960 թվականներ)։ 1965 թվականին նա ստեղծել է «Ընկած գործիչ» նշանակալի աշխատությունը, որը հիմնված էր հնդկական դիցաբանության վրա։ Նրա ոճը բնութագրվում էր անկյունագծային գծերի հաճախակի օգտագործմամբ, բացի այդ, նա վերաիմաստավորեց հնդկական դիցաբանության պատկերները մոդեռնիզմի ոգով։
1970 թվականներին նա ստեղծել է «Դիագոնալ» շարքը։ Ամենահայտնի նկարը` «Տոնակատարություն»-ը է։
Նկարչի նկարները վաղուց ռեկորդային են, դրանք Քրիստիսում երբևէ վաճառված ամենաթանկարժեք հնդկական նկարներ են (եռյակի «Տոնակատարություն» ՝ 317,500 ԱՄՆ դոլար կամ 15 միլիոն հնդկական ռուփի) 2002 թվական։
2005 թվականին նրա «Ժեստը» («Gesture») վաճառվել է կրկնակի գնով՝ Հնդկաստանում անցկացվող աճուրդում։ 2005 թվականի մայիսին հնդկական Saffronart աճուրդային տան առցանց աճուրդում նրա «Kali» նկարը վաճառվել է 10 միլիոն հնդկական ռուփիով (մոտավորապես 230,000 ԱՄՆ դոլար)։ 2008 թվականին նրա նկարներից մեկը վաճառվել է 2 միլիոն դոլարով .:
2008 թվականին նրա երկերից երկուսն ընդգրկվել են ժամանակակից հնդկական նկարների լավագույն տասնյակում։
Նա մահացել է սրտամկանի ինֆարկտի հետևանքով։
Արտաքին հղումներ
Կատեգորիա:Պադմա Բհուշան շքանշանի ասպետներ Կատեգորիա:Հնդիկ կինոռեժիսորներ Կատեգորիա:20-րդ դարի նկարիչներ Կատեգորիա:21-րդ դարի նկարիչներ Կատեգորիա:Հնդիկ դերասաններ Կատեգորիա:Հնդիկ նկարիչներ Կատեգորիա:Քանդակագործներ Կատեգորիա:Սրտամկանի ինֆարկտից մահացածներ
Արթինասար
Արթինասար, լեռ Փոքր Կովկասում, Գանձակի շրջանում։ Հայերեն անվանել են Հարությունասար ։
Ծանոթագրություններ
Կատեգորիա:Ադրբեջանի լեռներ
Զագորե (շրջան)
Բուլղարական երկրորդ կայսրության ժամանակ շրջանը հիշատակվել է նաև Բուլղարիայի ցար Իվան Ասեն Երկրորդի` 1230 թվականի Դուբրովնիկյան կանոնադրության մեջ, որը թույլ էր տալիս ռագուզացի վաճառականներին առևտրով զբաղվել բուլղարական հողերում, որոնց թվում «ամբողջ Զագորեում» ։
14-րդ դարի վենետիկյան փաստաթղթերում Զագորան հիշատակվում է որպես Բուլղարիայի հոմանիշ (օրինակ ըստ 1384 թվականի փետրվարի 14-ի մի փաստաթղթի՝ partes del Zagora, subditas Dobrotice) : Նմանապես, հետագայում Ռագուզանի աղբյուրները պարբերաբար ապացուցում են բարձրորակ զագորայի մոմի (կերա զագորա, զախորին, զաուրա, զախորի, զակորա) ակտիվ ներմուծումը Բուլղարիայից, որը հաճախ գնում էին Սոֆիայից ։
Այսօր տարածաշրջանի անունը օգտագործվել է Ստարա Զագորա («Ստարա Զագորա», հյուսիսարևելյան Թրակիայի խոշոր քաղաքի և Ստարա Զագորա մարզի մայրաքաղաք) և Նոր Զագորա («Նոր Զագորա» քաղաք Սլիվեն մարզում) տեղանուններում։ Անտարկտիկայի Հարավային Շետլանդյան կղզիների Լիվինգսթոն կղզում գտնվող Զագորե լողափը նույնպես անվանվել է Բուլղարիայի Անտարկտիկայի տեղանունների հանձնաժողովի կողմից ։
Ծանոթագրություններ
Կատեգորիա:Թրակիա Կատեգորիա:Բուլղարիայի պատմություն Կատեգորիա:Բուլղարիայի աշխարհագրություն
Ժովտնևոե (գյուղ, Վոլնոզապորոժսկի գյուղական խորհուրդ)
Ժովտնևոե (Жовтневе), գյուղ Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Ժովտնևոե գյուղում բնակվում էր 134 մարդ։ Բնակավայրը զբաղեցնում է 0,37 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Նովի Բուգի շրջանի բնակավայրեր Կատեգորիա:Ուկրաինայի գյուղեր
Արմեն Կիրակոսյան
Արմեն Արամի Կիրակոսյան, Հայաստանի Հանրապետության ազգային ժողովի նախկին պատգամավոր։
Կենսագրություն
1997-2001 թվականներին աշխատել է Հայկական կարմիր խաչ ընկերությունում ։
Ծանոթագրություններ
Կատեգորիա:ՀՀ Ազգային ժողովի նախագահներ Կատեգորիա:Հայ քաղաքական գործիչներ
Փոքրիկ ճուտիկը
Փոքրիկ ճուտիկ (անգլերեն՝ Chicken Little), 2005 թվականին Մարկ Դինդալի The Sky Is Falling առակի հիման վրա նկարահանված անիմացիոն մուլտֆիլմ։
Սյուժե
Փոքրիկ Ճուտիկը (Chicken Little) իր համար խաղաղ բնակվում է իր հարազատ Նյու Դուբկի փոքր քաղաքում։ Մի անգամ նրա գլխին ինչպես իրեն է թվում, ընկնում է երկինքը։ Ճուտիկը խուճապ է բարձրացնում, սակայն նրան ոչ ոք չի հավատում ...։
Արտաքին հղումներ
Կատեգորիա:Ամերիկյան մուլտֆիլմեր Կատեգորիա:Մուլտֆիլմեր թռչունների մասին Կատեգորիա:2005 մուլտֆիլմեր Կատեգորիա:Ամերիկյան եռաչափ ֆիլմեր Կատեգորիա:Ամերիկյան ֆիլմեր Կատեգորիա:Walt Disney Pictures ֆիլմեր Կատեգորիա:3D մուլտֆիլմեր Կատեգորիա:Ամերիկյան ֆիլմեր հասունացման տարիքի մասին
Ավլիա
Ավլիա, լեռ Հայկական լեռնաշխարհում, Արսիան֊Սողանլուղ լեռնահամակարգում, Կարս քաղաքից արևմուտք, Սոգյութըլաբադ գյուղից հյուսիս ։
Ծանոթագրություններ
Կատեգորիա:Կարսի մարզի լեռներ Կատեգորիա:Արսիանի լեռնաշղթա
Լոլիտա (վեպ)
«Լոլիտա» (Lolita), Վլադիմիր Նաբոկովի վեպը, որը գրվել է անգլերեն և հրատարակվել 1955 թվականին փարիզյան «Օլիմպիա պրեսս» հրատարկչության կողմից, իսկ 1960-ականներին հեղինակի կողմից թարգմանվել ռուսերեն։ Համարվում է 20-րդ դարի գրականության ամենանշանակալի ստեղծագործություններից մեկը։ Այն, The Modern Library -ի ցուցակով բոլոր ժամանակների 100 լավագույն վեպերի մեջ զբաղեցրել է չորրորդ հորիզոնականը, նաև է տեղ գտել Time ամսագրի՝ դարի 100 լավագույն վեպերի ցանկում ։
«Լոլիտա»-ն համարվում է Նաբոկովի ամենահայտնի վեպը և ցույց է տալիս վերջինիս սերը դժվար բառախաղի ու մանրամասների մանրակրկիտ նկարագրության նկատմամբ, որոնք բնորոշ են նրա բոլոր աշխատություններին։
Վեպի ընդունում
Գիրքը արգելված էր Ֆրանսիայում, իսկ 1955 թվականից մինչև 1959 թվականներին՝ Անգլիայում։ Հարավային Աֆրիկայում գիրքը արգելված էր 1974-ից մինչև 1982 թվականները։ Սահմանափակումներ կային նաև Արգենտինայում ու Նոր Զելանդիայում։
Վեպի պատմություն
Արձակուրդների ժամանակ ԱՄՆ-ով շրջագայելիս Նաբոկովը աշխատում էր «Լոլիտա» վեպի վրա, որի թեման անիմաստ ու անընդունելի էր իր ժամանակների համար. պատմություն մեծահասակ տղամարդու մասին, ով տարված էր տասներկուամյա աղջնակով։
Նաբոկովը հիշում էր, որ պատրաստվել է այրել ձեռագիրը. նա ինքն էր վախենում թեմատիկայից։ Որոշ ժամանակ անց, վախենալով սկանդալից ու հետևանքներից, նա ծրագրեց գիրքը տպագրել անանուն։ «Լոլիտա»-ի հրատարակումը իսկապես մեծ սկանդալ բարձրացրեց, բայց Նաբոկովի փառքի ու կարիերայի վրա վատ չանդրադարձավ։ Հակառակը, «Լոլիտա»-ն հեղինակին մեծ շահույթ բերեց՝ օգնելով հեղինակին թողնել իր դասախոսական աշխատանքները ԱՄՆ-ում, տեղափոխվել Շվեյցարիա և կենտրոնանալ ստեղծագործական աշխատանքի վրա։ Բացի դրանից, վեպը ստիպեց մեծ ուշադրություն դարձնել Նաբոկովի տաղանդին՝ դարձնելով նրան Եվրոպայի և Ամերիկայի ամենահայտնի գրողներից մեկը։
Հետաքրքիր է, որ գործը առաջինը տպագրած հրատարակչությունը՝ «Օլիմպիա Պրեսսը», ինչպես հետագայում Նաբոկովը նկատեց, տպագրում էր իր գրչին մոտ գրքեր։ Գրավիչ աղջկա կերպարը Նաբոկովի մոտ առաջին անգամ առաջացավ բեռլինական «Լիլիթ» բանաստեղծությունը կարդալիս։ 1939 թվականին նա գրեց «Կախարդը» պատմվածքը, որը որոշ չափով նման էր «Լոլիտա»-ին։
Ռուսերեն թարգմանություն
Նաբոկովը ինքնուրույն թարգմանեց «Լոլիտա»-ն անգլերենից ռուսերեն։ Այն 1967 թվականին լույս տեսավ նյույորքյան «Ֆեդրա» հրատարակչությունում։
ԽՍՀՄ-ում գիրքը արգելվեց և առաջին անգամ լույս տեսավ միայն 1989 թվականի վերակառմավորման ժամանակ, «Իզվեստիա» հրատարակչությունում՝ «Արտասահմանյան գրականություն» սերիայում։ Սա երկրորդ և վերջին ստեղծագործությունն էր հենց հեղինակի կողմից թարգմանված։ Առաջինը ինքնակենսագրության ազատ հեղինակային թարգմանություն էր «Conclusive Evidence»՝ ռուսական տարբերակում «Ուրիշ ափեր» անվանումը ստացած»։
Փլեյբոյին 1964 թվականին տված հարցազրույցում հեղինակը այպես խոսեց իր ծրագրերի մասին.
Գրողի վերաբերմունքը ռուեսերն լեզվի նկատմամբ անդառնալիորեն փոխվեց։ Ի վերջաբան հեղինակը գրում է «Լոլիտա»-ի ամերիկյան հրատարակչությանը.
2003 թվականին Ալեքսանդ Սվիրիլինը փաստեց, որ ռուսերեն «Լոլիտա»-ում հատված է բացակայում երրորդ գլխի երկրորդ մասից ։ Նրա կարծիքով, որը կիսում էր նաև գրողի որդին՝ Դմիտրին, հատվածը բաց է թողնվել Նաբոկովի անուշադրության պատճառով։ Հետագա հրատարակություններում բացթողումը վերականգվել էր։ Տեքստը թարգմանվել է Ալեքսանդր Սվիրինի և Դմիտրի Նաբոկովի կողմից։
Թել-Քար (Ուրֆայի նահանգ)
Թել-Քար, գյուղ Արևմտյան Հայաստանում, Կիլիկիայի Ուրֆայի նահանգում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Լոլիտա (վեպ)
Մաս առաջին
Սակայն շուտով նրա ամուսնությունը քանդվում է և բուժելով հոգեկան խնդիրները սանատորիայում, նա տեղափոխվում է փոքրի նորանգլիական քաղաք Ռամզդելը, որպեսզի լռության ու հանգստի մեջ շարունակի զբաղվել գրականագիտությամբ։ Նա սենյակ է վարձակալում երերսունհինգ տարեկան կնոջ՝ Շառլոտտա Գեյզի տանը, ով միայնակ դաստիարակում էր իր տասներկուամյա աղջնակին (տանը նրան անվանում են «Լո», «Լոլա», «Դոլլի»)։ Հումբերտին ցնցում է Դոլորեսի և Անաբելի նմանությունը, և նա որոշում է մնալ այդ տանը։ Ի հաջողություն նրա՝ Շառլոտտան սիրահարվում է իր տան բնակչին, և, մինչ Դոլորեսը ամառային ճամբարում էր գտնվում, նրանք ամուսնանում են։ Հումբերտը ոչ մի զգացմունք չի տածում Շառլոտտայի նկատմամբ (ինչպես մնացած մեծահասակ կանանց), բայց օգտագործում է այդ հնարավորությունը՝ Դոլորեսի կողքին գտնվելու համար (որին նա փաղաքշական անվանում է Լոլիտա)։
Որոշ ժամանակ անց Շառլոտտան հայտնաբերում է Հումբերտի օրագիրը, որում նա բացահայտում էր իր գաղտնի զգացմունքները Լոլիտայի նկատմամբ։ Ցնցվելով այդ նորությունից՝ նա դատապարտում է Հումբերտին՝ անվանելով «նողկալի, ստոր, հանցավոր խաբեբա»։ Նա արագորեն որոշում է փախչել, բայց փոստ գնալիս (Լոլիտային և ծանոթներին նամակ գրելու համար) վրաերթի է ենթարկվում և տեղում մահանում։ Հումբերտը հետ է բերում Լոլիտային ճամբարից, բայց ստում է նրան, թե մայրը պարզապես հիվանդանոցում է։ Գիշերը նա ցանկանում էր Լոլիտային քնեցնել. քնաբեր է լցնում նրա խմիչքի մեջ, բայց աղջիկը անհանգիստ էր քնում։
Ավելի ուշ Հումբերտը խոստովանում է Լոլիտային, որ մայրը մահացել է, և աղջկա խմամակալության համար ինքն է պատասխանատու։ Ռամզդել վերադառնալու փոխարեն նա Լոլիտայի հետ գնում է շրջելու ամբողջ Ամերիկայում՝ կանգնելով ոչ մեծ հյուրանոցներում։ Հումբերտը Լոլիտայի համար գնում էր նորաձև հագուստներ, կոմիքսներ և քաղցրավենիք՝ սպառնալով, որ եթե ինչ-որ մեկին պատմի իրենց կապի մասին, նրան կտեղափոխի մանկատուն։
Մաս երկրորդ
Գրեթե կես տարվա թափառումներից հետո նրանք կանգ են առնում Բյորդսլեյ քաղաքում, որտեղ Լոլիտան սկսում է հաճախել աղջիկների համար նախատեսված դպրոց։ Հումբերտին քայքայում է խանդի զգացումը Լոլիտայի հասկակիցների նկատմամբ։ Նա սկսում է հետևել աղջկա ամեն քայլին, արգելում է մասնակցել դպրոցական երեկույթներին ու շփվել տղաների հետ։ Նոր հարևանները նրա հոգատարությունը ընդունում են իբրև սիրող հոր մտահոգություն, սակայն Հումբերտին համարում են պահպանողական։ Նա մի կերպ թույլ է տալիս աղջկան հաճախել թատերական խմբակ, որտեղ նա ուրիշ աղջիկների հետ սովորում է Կուիլտիի և Վիվիան Դամոր-Բլոկի պիեսները։ Պրեմիերայի նախօրեին Հումբերտը հայտնաբերում է, որ Լոլիտան բաց է թողել պարապմունքները՝ գնալով անհայտ է, թե ուր։ Նրանց մեջ մեծ վիճաբանություն է տեղի ունենում։ Լոլիտան փախչում է տնից, Հումբերտը, փնտրելով նրան ամբողջ քաղաքում, կարողանում է գտնել։ Այն ժամանակ, երբ նրանք վերջապես հանդիպում են, Լոլիտան հայտատարում է, որ «մեծ որոշում» է ընդունել և առաջարկում հեռանալ քաղաքից։
Նրանք կրկին ճամփորդում են Ամերիկայով, բայց Հումբերտը շուտով նկատում է, որ նրանց ամենուր հետևում է ինչ-որ անծանոթ մարդ։ Նա հասկանում է, որ այդ մարդը Լոլիտայի հետ պայմանավորվածություն ունի, բայց չգիտի՝ ինչ անել։ Ճանապարհին Լոլիտան հիվանդանում է, և Հումբերտը ստիպված է լինում թողնել նրան հիվանդանոցում։ Շուտով աղջիկը կամաց-կամաց լավանում է, բայց, երբ Հումբերտը պատրաստվում էր նրան տանել հիվանդանոցից, իմանում է, որ աղջիկը փախել է այն մարդու հետ, ում իր հորեղբայրն էր համարում։ Հումբերտը խելագարի պես սկսում է փնտրել Լոլիտային ու նրան «առևանգողին», բայց անարդյունք։ Ժամանակի ընթացքում նա դադարեցնում է որոնումները և հարաբերություններ սկսում Ռիտա անունով կնոջ հետ, բայց չի մոռանում Լոլիտային։
Մի քանի տարի անց Հումբերտը նամակ է ստանում արդեն տասնյոթամյա Լոլիտայից, որում նա խնդրում էր որոշակի գումարով օգնել իրեն։ Աղջիկը ամուսնացած էր, հղի, նրա ամուսինը ոչինչ չգիտեր իր անցյալի մասին։ Հումբերտը գնում է նրա ամուսնու տուն, և աղջիկը բացահայտում է գաղտնիքը. այդ տղամարդը Քլեր Կուիլտին էր՝ այն պիեսի հեղինակը, որում պիտի խաղար Լոլիտան։ Նա ծանոթ էր Լոլիտայի հետ դեռևս մանկուց. օգնել էր աղջկան թողնել հիվանդանոցը, բայց ավելի ուշ փորձել էր ստիպել նրան՝ նկարահանվել պոռնոգրաֆիկ ֆիլմերում, և աղջիկը փախել էր նրանից։ Այդ ամենից հետո նա տարբեր աշխատանքներ էր փոխել՝ մինչև կհանդիպեր իր ապագա ամուսնուն։
Հումբերտը որոշում է վրեժ լուծել Կուիլտիից։ Նա գտնում է նրան և սպանում, որից հետո կալանվում։ Իր պատմությունը նա գրում է բանտում։ Խմբագրի ֆիկտիվ «նախաբանից» իմանում ենք, որ Հումբերտը մահացել է սրտի կաթվածից՝ չդիմանալով մինչև դատավարությունը, իսկ «միսսիս Ռիչարդ Սքելլերը», այսինքն՝ Լոլիտան, մահացել է ծննդաբերության ժամանակ՝ լույսաշխարհ բերելով մահացած աղջկա։
Գրական ակնարկներ
Գրականագետ Ալեքսանդր Մ. Լյուքսեմբուրգը Լոլիտան անվանում է «ծայրահեղ դժվար տեքստ՝ հագեցած բառախաղերով, ակնկարկներով, պարոդիայի տարրերով և խաչվող հղումներով»։
2005 թվականին գերմանացի գիտնական Միայել Մաառը հայտարարեց, որ Նաբոկովը սյուժեն և հերոսուհու անվանումը վերցրել է գերմանալեզու ոչ շատ հայտնի հեղինակ Հայնց ֆոն Լիխբերգի նույնանուն գրքից։ Նրա կարծիքով երկու պատմություններն էլ նույնանման են. երկուսում էլ հերոսը սիրահարվում է երիտասարդ աղջկա, երկու գործի վերջում էլ աղջիկը մահանում է։
Կիենես
Բնակչությունը կազմում է 2644 մարդ (2004 թվականի տվյալներով)։ Խտությունը կազմում է 80 մարդ/կմ²։ Տարածքը 33 կմ² է։ Փոստային ինդեքս՝ 39051։ Հեռախոսային կոդ՝ 0474։
Ժողովրդագրություն
Բնակչության աճը։
Արտաքին հղումներ
Կատեգորիա:Իտալիայի բնակավայրեր
Ֆլորալիա
Ֆլորալիա, կամ "Florifertum", հին հռոմեական տոնակատարություն, նվիրված Ֆլորային` ծաղիկների ու պտղաբերության աստվածուհուն։ Այն տոնվել է մայիսի IV Կալենդների ժամանակ` ապրիլի 27-ից մայիսի 3-ը և խորհրդանշում էր բնության վերակենդանացումը։ Տոնը անցնում էր պարերով, երգերով, խմիչքներով և ծաղիկներով։ Մինչ տաճարները զարդարվում էին ծաղիկներով, հռոմեացիները իրենց առօրյա սպիտակ շորերի փոխարեն կրում էին գույնզգույն զգեստներ և իրենց կաթն ու մեղրը նվիրաբերում աստվածուհուն։
Արտաքին հղումներ
Կատեգորիա:Հին Հռոմի տոներ Կատեգորիա:Հռոմեական դիցաբանություն Կատեգորիա:Ապրիլի տոներ
Քորին Մերինան
Քորին Մերինան (Corinne Marrinan; ), թատրոնի ամերիկացի ռեժիսոր, սցենարիստ և պրոդյուսեր։ 2006 թվականին տեղի ունեցած Օսկարի 78-րդ մրցանակաբաշխության դափնեկիր (2005)։
Կենսագրություն
Քորին Մերինանը ծնվել է 1974 թվականի սեպտեմբերի 2-ին Նյու Յորքում (ԱՄՆ)։ 1995 թվականին ավարտել է Բոստոնի համալսարանը։
Բարձրագույն կրթություն ստանալուց հետո որպես թատրոնի ռեժիսոր աշխատել է Գուդմանա թատրոնում։ Ավելի ուշ սկսել է աշխատել կինոյի և հեռուստատեսության ոլորտում։
2001 թվականին «Ոտքի մատների վրա» վավերագրական ֆիլմի համար առաջադրվել է Էմմի մրցանակի (երաժշտությունը՝ «Ladysmith Black Mambazo») :
2006 թվականին «Հաղթանակի ձայներ. Նոման Կորվինի ոսկեդարը» (A Note of Triumph: The Golden Age of Norman Corwin)» լավագույն վավերագրական կարճամետրաժ ֆիլմի անվանակարգում արժանացել է Օսկար մրցանակի (2005) ։
Արտաքին հղումներ
Կատեգորիա:Օսկարակիրներ Կատեգորիա:Ամերիկացի թատերական ռեժիսորներ Կատեգորիա:Ամերիկացի սցենարիստներ Կատեգորիա:Ամերիկացի կինոպրոդյուսերներ Կատեգորիա:Սցենարիստներ այբբենական կարգով Կատեգորիա:Բոստոնի համալսարանի շրջանավարտներ Կատեգորիա:Ամերիկացիներ իռլանդական ծագմամբ
Բողոքի ցույցեր ԱՄՆ օդանավակայաններում (2017)
Բողոքի ցույցեր ԱՄՆ օդանավակայաններում (United States Donald Trump airport protests), բողոքի ցույցերի շղթա, որը տեղի է ունեցել ԱՄՆ խոշոր քաղաքների օդանավակայաններում։ 2017 թվականի հունվարի 28-ին հազարավոր մարդիկ հավաքվել են Նյու Յորքի Ջոն Քենեդու անվան միջազգային օդանավակայանում ։ Հրամանի համաձայն իսլամադավան 7 երկրների քաղաքացիների մուտքը ԱՄՆ ժամանակավորապես արգելվում է ։ Տարբեր աղբյուրների տվյալներով, օդանավակայանում հավաքվել է 2000 մարդ ։
Բողոք
Մասնակից խմբերի շարքում եղել են այնպիսի խմբեր, ինչպիսիք են Make the Road New York, Jews for Racial and Economic Justice (JFREJ) և Black Latino Asian Caucus members : 18:00-19:00 New York Taxi Workers Alliance-ի (NYTWA) վարորդները դադարել են պատվերներ ընդունել Նյու Յորքի օդանավակայանից ։ Երեկոյան ոստիկանությունը մարդկանց չի թողել մտել AirTrain, առանց տոմսերի։ Ժամը 20:00-ից հետո նահանգապետ Էնդրյու Կուոմոն հայտարարել է, որ մարդկանց նորից թողել են մտնել գնացքներ։
Հունվարի 28-ին Էնն Դոնելին, Բրուքլինի դաշնային դատավորը, արգելք է դրել հրամանի մի մասի վրա՝ «թույլ տալով օդանավակայանում մնացած միգրանտներին մտնելու երկիր» ։ Սիեթլի և Վիրջինիայի շրջանային դատարանները համանման որոշումներ են կայացրել։ Որոշումը հնարավորություն է տալիս մնալ երկրում այն անձանց, ովքեր ունեն գործող վիզաներ ։ Սակայն, Քաղաքացիական իրավունքների պաշտպանության ամերիկյան միության իրավաբանները և Yale’s Worker and Immigrant Rights Advocacy Clinic-ից Զախարի Մենֆրեդին նշում են, որ օդանավակայաններում մնացած անձանց կարող են տեղափոխել այլ վայրեր։ Հունվարի 28-ին տեղեկություններ տարածվեցին այն մասին, որ Legal Aid-ի իրավաբանները դեռ թույլտվություն չեն ստացել իրենց պաշտպանյալներին, ովքեր գտնվում են Քենեդու անվան օդանավակայանում ։ Բրուքլինում ցուցարարները դատարանի շենքի մոտ սպասել են որոշման ընդունմանը։
Հունվարի 28-ին ձերբակալված երկու իրաքցիները դատի են տվել Դոնալդ Թրամփին և ամերիկյան ողջ կառավարությանը։
ԱՄՆ նախագահը հայտարարել է, որ իր հրամանը «հիասքանչ գործում է։ Դուք կարող եք այն տեսնել օդանավակայաններում, Դուք կարող եք այն տեսնել ամենուրեք» ։ Ամերիկացի իրավաբան և Նյու Յորքի նախկին քաղաքապետ Ռուդոլֆ Ջուլիանին ասել է, որ նախագահ Թրամփը դիմել է իրեն, մինչ համապատասխան հրամանի արձակումը ։
Բուրսայի մարզ
Բուրսայի մարզ (Bursa ili), նահանգ Թուրքիայի Հանրապետության Մարմարածովյան տարածաշրջանում։
Ծանոթագրություններ
Կատեգորիա:Բուրսայի մարզ
Անտոլպ
Անտոլպ, գետ Միջերկրական ծովի ավազանում։ Հոսում է Զեյթունից 8-10 կմ հյուսիս-արևմուտք և միանալով Շուղր ու Ֆռնուս գետերին՝ թափվում է Ջահան գետը։ Հարուստ է կարմրախայտ, օձաձուկ, պարուստ ձկնատեսակներով ։
Ակինեվանք
Ակինեվանք, գյուղ Արևմտյան Հայաստանում, Էրզրումի վիլայեթի Քղիի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Լայնականջ աղվես
Լայնականջ աղվեսը, շնազգիներին պատկանող կենդանի է և հանդիպում է միայն Աֆրիկայում։ Հետազոտությունները ցույց են տվել, որ կենդանին առաջացել է մոտ 800.000 տարի առաջ։ Իր անվանումը ստացել է լայն ականջների շնորհիվ, որոնք նրան օգնում են ուտելիք հայթայթելու հարցում։ Otocyon ենթաընտանիքի միակ ներկայացուցիչն է։
Չափսերը և մորթին
Լայնականջ աղվեսը ունի 55 սմ մերմնի երկարություն և 13 սմ ականջների երկարություն։ Մորթին բաց դարչնագույն է, իսկ երեսի հատվածը, ականջները և ոտքերը սև են։
Տարածվածություն
Գոյություն ունի լայնականջ աղվեսի երկու ենթատեսակ՝ O. m. megalotis, որը հանդիպում է Աֆրիկայի հարավային հատվածում՝ Զամբիայում, Անգոլայում և Հարավաֆրիկյան Հանրապետությունում, և O. m. virgatus, որը հանդիպում է Եթովպիայում, Հարավային Սուդանում և Տանզանիայում։
Բազմացումը
Սովորաբար լայնականջ աղվեսները պահպանում են իրենց զույգին կյանքի ընթացքում, սակայն հանդիպում են նաև հակառակը ապացուցող դեպքեր։ Ի տարբերություն այլ շնազգիների, լայնկանջ աղվեսների արուները ավելի հոգատար են ձագերի նկատմամբ։ Էգ աղվեսի հղիությունը տևում է 60-70 օր և ծնվում են մեկից վեց ձագուկներ։ Մայրը կաթով ձագերին կերակրում է մոտ 14 շաբաթվա ընթացքում։ Այնուհետև ձագերի խնամքով զբաղվում է հայրը՝ նրանց պաշտպանում է, ուտելիք է հայթայթում, տարածքն է ընդգծում, մաքրում է ձագերի մորթին և այլն։
Սնունդը
Լայնականջ աղվեսի սննդի մեծ մասը կազմված է միջատներից, որտեղից էլ նա ստանում է իրեն անհրաժեշտ ջուրը։ Բացի միջատներից սննդի մասը կազմում են նաև մանր կրծողները, սողունները և թռչունները։ Լայնականջ աղվեսները մեծ մասամբ սնվում են տերմիտներով։
Ատամնաշարը
Լայնականջ աղվեսների ատամնաշարը տարբերվում է մյուս շնազգերի ատանաշարից իր ավելի փոքր ժանիքներով, որը միջանտերով սնվելու հետևանք է։ Ատամնաշարի տարբերության պատճառով ժամանակին այս աղվեսը դասվում էր որպես Otocyoninae ենթաընտանիքի ներկայացուցիչ, սակայն հետագա ուսումնասիրությունները ցույց տվեցին, որ նրանք ավելի մոտ են Vulpes՝ իրական աղվեսների ենթաընտանիքին։ Լայնականջ աղվեսները մեծ տարածվածություն ունեին Պլեիստոցենի ժամանակաշրջանում։
Արտաքին հղումներ
Կատեգորիա:Աղվեսներ
Օրջոնիկիձևսկոե
Օրջոնիկիձևսկոե (Орджоникидзевское), գյուղ Ռուսաստանի Խակասիա հանրապետության Օրջոնիկիձեևսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Խակասիա հանրապետության Օրջոնիկիձեևսկի շրջանի բնակավայրեր Կատեգորիա:1931 թվականին հիմնադրված բնակավայրեր
Լոզեր (դեպարտամենտ)
Լոզեր (ֆրանսերեն՝ Lozère), դեպարտամենտ Ֆրանսիայի հարավում։
Պատմություն
1790 թվականի մարտի 4-ին Ֆրանսիական հեղափոխության ժամանակ ստեղծված առաջին 83 դեպարտամենտներից մեկն է։ 1999 թվականի տվյալներով բնակչությունը 73.5 հազար մարդ է։ Այս ցուցանիշով Լոզերը դեպարտամենտների շարքում զբաղեցնում է վերջին՝ հարյուրերորդ տեղը։
Պլինիոս Ավագն իր «Բնական պատմության» մեջ գովաբանում է Լոզերի պանիրները, ասելով, որ Հռոմում մեծ համբավ վայելող պանիրները պատրաստվում են Նեմոսոսում, ավելացնելով, որ սակայն, դրանք շուտ փչացող են և պետք է ուտել թարմ վիճակում։
Աշխարհագրական տվյալներ
Սահմանակից է Կանտալ, Վերին Լուար, Արդեշ և Ավերոն դեպարտամենտներին։
Տարածքը 5 167 կմ² է, ունի 185 համայնք։
Տնտեսություն
Դեպարտամենտը գործազրկության ամենացածր ցուցանիշերից մեկն ունի Ֆրանսիայում, քանի որ երիտասարդները չափահաս դառնալուն պես մեկնում են աշխատանքի այլ քաղաքներ, ինչպիսիք են Լիոնը, Մարսելը, Մոնպելիեն։
Հողեր
Լոզերի տարածքը կազմում է 5,167 կմ²։ Քաղաքային դեպարտամենտ է, որտեղ ճանապարհներն ու շենքերը քիչ մասն են կազմում։ Ընդհանուր առմամբ տարածքը բաժանված է հետևյալ կերպ՝
Արտաքին հղումներ
Կատեգորիա:Ֆրանսիայի գավառներ Կատեգորիա:1790 հիմնադրումներ Ֆրանսիայում
Պիտբուլ (ռեփեր)
Արմանդո Քրիստիան Պերես (Armando Christian Pérez, ), առավել հայտնի Պիտբուլ (Pitbull) բեմական կեղծանվամբ, կուբայական ծագմամբ ամերիկացի ռեփեր, երգիչ-երգահան և երաժշտական պրոդյուսեր։
Առաջին անգամ ձայնագրվել է 2002 թվականին Լիլ Ջոնի սոլո թրեքում՝ «Kings of Crunk»-ում։ 2004 թվականին TVT Records ձայնագրման ստուդիայի օգնությամբ թողարկել է առաջին ալբոմը՝ «M.I.A.M.I.»-ն (հապավում է "«Money Is A Major Issue», որը թարգմանաբար նշանակում է «Փողը գլխավոր խնդիրն է»)․ ալբոմի վրա աշխատել են այնպիսի վարպետներ, ինչպիսիք են պրոդյուսերներ Լիլ Ջոնը և Ջիմ Ջոնսինը։ Ավելի ուշ՝ 2006 թվականին, Պիտբուլը թողարկեց երկրորդ ալբոմը՝ «El Mariel»-ը, 2007 թվականին երրորդը՝ «The Boatlift»-ը ։ 2009 թվականին նրա չորրորդ ալբոմից՝ «Rebelution»-ից հիթ դարձավ «I Know You Want Me (Calle Ocho)»-ը։ 2011 թվականի «Planet Pit» ալբոմի «Give Me Everything» սինգլն առաջին տեղը զբաղեցրեց «Billboard Hot 100»-ում։ Նի Յոյի, Նայերի և Աֆրոջեկի մասնակցությամբ այս երգն աշխարհում առաջինը դարձավ։ Պիտբուլի 2013 թվականի հոկտեմբերի «Meltdown» ալբոմի «Timber» երգը նույնպես շատ երկրներում դարձավ համար առաջին երգը․ այն «US Billboard Hot 100»-ում և 12 այլ երկրներում զբաղեցրեց առաջին հորիզոնականը։ Սա նրա երկրորդ երգն է, որը համաշխարհային չարթերում տեղեր է զբաղեցնում։
Մանկություն
Պիտբուլը ծնվել է Ֆլորիդայի Մայամի քաղաքում։ Երեք տարեկանում արդեն կարդում էր Կուբայի ազգային հերոս և պոետ Խոսե Մարտիի բանաստեղծությունները ։ Ռեփերի կարիերիայի սկզբում խնդիրների առջև կանգնեց, քանի որ սպիտակամորթ էր՝ կապույտ աչքերով, հարավային նահանգից և կուբայացի ։ Նրա վրա մեծ ազդեցություն է ունեցել փոփ երաժշտության Miami bass ժանրը, իսկ Սելիա Կրուսն ու Վիլլի Չիրինոն դարձան նրա երաժշտության ոգեչնչության աղբյուրները ։ Պերեսի ծնողներն ամուսնալուծվեցին, երբ նա փոքր էր․ նրան դաստիարակում էր մայրը․ ավելի ուշ նրանք տեղափոխվեցին Ջորջիա նահանգ՝ Ռոզվել ։ Մայրը դուրս արեց Պերեսին տնից, երբ վերջինս հոր նման թմրավաճառ դարձավ։ Նախնական կրությունն ստացել է Հարավային Մայամիի ավագ դպրոցում, այնուհետև ավարտել է Մայամի Քորալ Փարկ ավագ դպրոցը և կենտրոնացել ռեփերի կարիերայի վրա։
Մայամիում Լիլ Ջոնի հետ հանդիպումից հետո Պիտբուլը 2002 թվականին մասնակցում է նրա և «East Side Boyz»-ի «Kings of Crunk» ալբոմի ձայնագրություններին ։ Պիտբուլի «Oye» երգը հաջորդ տարի դառնում է «Կրկնակի ֆորսաժ» ֆիլմի սաունդթրեքը ։ Պիտբուլը թողարկեց նաև մի քանի միքսսթեյփեր՝ գրված ֆրիսթայլ ոճով, ինչպես նաև ռեփ ոճով հայտնի երգերի ռեմիքսներ։
Արտաքին հղումներ
Կատեգորիա:Ամերիկացի երգիչներ Կատեգորիա:Ամերիկացի ռեփերներ Կատեգորիա:Ամերիկացի երգահաններ Կատեգորիա:«Գրեմմի» մրցանակի դափնեկիրներ Կատեգորիա:21-րդ դարի ամերիկացի ռեփերներ Կատեգորիա:Ամերիկացի հիփ հոփ երգիչներ Կատեգորիա:Բեմական կեղծանուններ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի երաժիշտներ Կատեգորիա:Ամերիկացի բարերարներ Կատեգորիա:Ամերիկացի կոմպոզիտորներ
Ժեպչե (համայնք)
Ժեպչե համայնք (, Општина Жепче), համայնք Բոսնիա և Հերցեգովինայում։ Վարչականերոն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Ժեպչե քաղաքը։
Բնակչություն
1991 թվականի մարդահամարի տվյալների համաձայն՝ համայնքում բնակվել են 22966 մարդ։
Արտաքին հղումներ
Կատեգորիա:Բոսնիա և Հերցեգովինայի վարչական բաժանում Կատեգորիա:Բոսնիա և Հերցեգովինայի Դաշնության համայնքներ
Վերխնեակբաշևո
Վերխնեակբաշևո (Верхнеакбашево, Үрге Аҡбаш), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 70 մարդ։
Աստերոիդների ցանկ (52101-52200)
Աստերոիդների ցանկ (52001-52100) * Աստերոիդների ցանկ * Աստերոիդների ցանկ (52201-52300)
Արթուր Գրոտգեր
Արթուր Գրոտգեր (Artur Grottger, ), լեհ նկարիչ։
Կենսագրություն
Ծնվել է 1837 թվականի նոյեմբերի 11-ին Գալիցիայի Օտինյովիցե գյուղում (ներկայումս` Ուկրաինա, Լվովի մարզ)։ Նկարչության առաջին դասերը տղան ստացել է հորից։ 11 տարեկան հասակում Արթուրը ուսանելու է մեկնել լվովցի նկարիչ Յան Մաշկովսկու ստուդիա, որտեղ երկար տարիներ բարեկամացել է վարպետի որդիների` Ռաֆայելի, Կարոլի ու Մարցելի հետ։ Լվովում 1850 թվականին ծանոթացել է Յուլիուշ Կոսակի հետ, ով նպաստել է նրա ուսմանը։
1851 թվականի գարնանը Լվովի խանութներից մեկի ցուցահանդեսում իշխան Ալեքսանդր Պապենհայմը նկատել է ջրաներկով նկար, որը պատկերում էր լեհերի գրոհը թաթարների դեմ։ Իշխանը գնել է նկարը` վաճառողին հարցնելով նկարչի անունը։ Վաճառողը պատասխանել է, որ նկարի հեղինակը 14-ամյա պատանի է` Արթուր Գրոտգերը։ Իշխանը որոշում է ծանոթանալ հեղինակի հետ, և այդ ծանոթությունը վերածվում է տարիների բարեկամության, որի շնորհիվ երիտասարդ նկարիչը ձեռք է բերում հովանավորի ու մեկենասի։ Արթուր Գրոտգերի կյանքում երջանիկ դիպված է եղել նաև կայսր Ֆրանց Յոզեֆ I-ի` 1851 թվականի հոկտեմբերի 5-ին Լվով ժամանումը։ Նկարչի բարեկամները նրան խորհուրդ են տվել պատկերել կայսեր մուտքը Լվով։ Գաղափարը պաշտպանել է նաև իշխան Ագենոր Գոլուխովսկին, ով այդ ժամանակ Գալիցիայի նահանգապետն էր։ Այս ընդունելության ժամանակ կայսր Ֆրանց Յոզեֆը ջրաներկով պատկերը նվեր է ստացել լեհ ազնվականության կողմից։ Վիեննա վերադառնալուց հետո կայսրը Գրոտգերին ամսական 20 գուլդեն կրթաթոշակ է նշանակել և պատվիրել, որ երիտասարդ նկարիչը գեղարվեստական կրթություն ստանա Կրակովում, ապա այն շարունակի Վիեննայում ։
1852 թվականի հոկտեմբերի առաջին կեսին Գրոտգերը ժամանել է Կրակով, որտեղ սովորել է Կրակովի գեղարվեստի ակադեմիայում` Վոյչեխ Ստալլերի, Յուզեֆ Կրմերի և Վլադիսլավ Լուշկևիչի մոտ։ Ուսումնառության ընթացքում բարեկամացել է նկարիչներ Անջեյ Գրաբովսկու և Ալեքսանդր Ռաչինսկու հետ։
1854 թվականի վերջին նկարիչն ուղևորվել է Վիեննա և 1855-1858 թվականներին սոորել Վիեննայի գեղարվեստի ակադեմիայում, որտեղ նրա ուսուցիչներն են եղել Կարլ Բլաասը, Կարլ Մեյերը, Կարլ Վյուրցինգերը և Պետեր Հայգերը։ Նրանցից նկարիչն առանձնացրել է Հայգերին և հենց նրա ազդեցությամբ նախապատվությունը տվել սև-սպիտակ գրաֆիկական աշխատանքներին։ Նկարիչն իր կյանքի մեծ մասն անցկացրել է Վիեննայում` այնտեղ ապրելով 1854-1865 թվականներին։
Այդ ժամանակահատվածում նկարիչը հաջողությամբ աշխատել է նաև որպես նկարազարդող։ Նա համագործակցել է վիեննական ամսագրերի հետ ("Museestunden", "Waldheim’s Illustierte Zeitung" և "Waldheim’s Illustierte Blatter"): Մինչև 1864 թվականը Վիեննայի մի քանի ամսագրերի համար նա ստեղծել է ավելի քան 200 նկարազարդում, նրան հաջողվել է հասնել նյութական կայունության, վարձել բնակարան և Լվովից Վիեննա տեղափոխել մորն ու քրոջը ։ 1858 թվականին նկարիչը մի քանի շաբաթով Բավարիայում հյուրընկալվել է իր հովանավոր Պապենհայմի մոտ։ Նա այցելել է Մյունխենում գերմանական արվեստի ցուցահանդեսին։
1859 թվականին համագործակցել է լեհական "Postęp" ("Առաջընթաց") ամսագրի հետ, իսկ 1863 թվականին դարձել նրա գլխավոր խմբագիրը ։ Ավստրիական դատարանի կողմից Օսեցկուն վեց ամսով ձերբակալելու հրաման տալուց հետո նկարիչն ինքն իր սեփական միջոցներով է հրատարակել թերթը։ 1863 թվականի Հունվարյան ապստամբությունից հետո Գրոտգերը մասնակցել է ռուսական իշխանություններից փրկվածներին օգնություն տրամադրելու գործին։ 1863 թվականի դեկտեմբերի 23-ին նկարչի` Վիեննայի բնակարանում ձերբակալվել է Կրակովի ապստամբության մեջ կասկածվող մի լեհ։ Ավստրիական իշխանությունները Գրոտգերի դեմ դատական հայց են ներկայացնում, իսկ կայսր Ֆրանց Յոզեֆը նրան զրկում է իր նշանակած թոշակից, որի պատճառով նկարիչը շուտով հայտնվում է աղքատության մեջ և 1865 ստիպված մեկնում Վիեննայից ։ Նկարչի կրտսեր եղբայրը` Յարոսլավ Գրոտգերը, Հունվարյան ապստամբությանը մասնակցելու համար 1864 թվականին ռուսական իշխանությունների կողմից աքսորվել է Սիբիր ։
Ֆինանսական մշտական խնդիրների պատճառով նկարիչը հաճախ նկարել է ծամծմված թեմաներով։ Այդ ընթացքում նա ստվարաթղթի վրա ստեղծել է նկարների շարքեր` սև-սպիտակ մատիտներով։ Չնայած նա Հունվարյան ապստամբության ականատեսը չի եղել, սակայն բազմիցս պատկերել է այդ իրադարձությունը (Polonia (1863) և Lithuania (1864-1866)):
1866 թվականին Լվովում կազմակերպված պարահանդեսի ժամանակ հանդիպել է 16-ամյա Վանդա Մոնեին։ Նկարչի և աղջկա ռոմանտիկ հանդիպումները, զգացմունքային երկար նամակները երկար չեն տևել. աղջկա ընտանիքը դեմ էր նկարչին ։ Գրոտգերը հաջողություն հասնելու ակնկալիքով մեկնում է Փարիզ, որտեղ, արդեն հիվանդ լինելով թոքախտով, ավարտին է հասցրել «Պատերազմ» շարքը, որը վաճառել է Ավստրիայի կայսր Ֆրանց Յոզեֆին։ 1867 թվականի դեկտեմբերին բժիշկները նրան խորհուրդ են տվել մեկնել ֆրանսիական Պիրենեյներում գտնվող Ամելի լե Բեն առողջարան, որտեղ էլ 1867 թվականի դեկտեմբերի 13-ին մահացել է։ Նկարչի մարմինը 1868 թվականի հուլիսի 4-ին նրա հարսնացուն տեղափոխել է Լվով և վերահուղարկավորել Լիչակովսկի գերեզմանոցում` այն տեղում, որտեղ մի անգամ զբոսանքի ժամանակ մատնանշել էր Գրոտգերը։